වඩිවෙල් පක්ලිසාමි සහ රත්නසාමි පරමානන්දන් යන අය පැහැරගෙන ගොස් අතුරුදන් කිරීමේ සිදුවීම් සම්බන්ධයෙන් සාවද්‍ය තොරතුරු මත අත්අඩංගුවට ගෙන නඩු පැවරීම පිළිබඳ ජනපති කොමිසමට කළ පැමිණිල්ලකට අදාළව නාවික හමුදා බුද්ධි අංශයේ ලූ‍තිනල් කමාන්ඩර් සම්පත් දයානන්ද අද සාක්ෂි ලබා දුන්නා.2018 වර්ෂයේ ඔක්තෝම්බර් 23 වන දින සී.අයි.ඩී. ය විසින් අදාළ සිද්ධියට තමාව අත්අඩංගුවට ගත් බවත්, එවක සමූහ මංකොල්ල අංශයේ ස්ථානාධිපතිවරයා වශයෙන් කටයුතු කළ නිශාන්ත සිල්වා මේ සම්බන්ධව තමාගෙන් දිගින් දිගටම ප්‍රශ්න කළ බවත් ලූ‍තිනල් කමාන්ඩර් සම්පත් දයානන්ද කොමිසම හමුවේ ප්‍රකාශ කළා.